
DISSERTATIO  MEDICA 


1NAUGURALI  S, 


DE 

OPHTHALMIA  JEGTPTL 


Auctore  HENRICO  DEWAR. 


OFHTHALMIAM  AEgypti,  vel  natura 
fua,  vel  curatione,  ab  aliarum  regio¬ 
num  ophthalmiis  diverfam  effe,  haud  arbitror. 
Quoniam  latius  autem  in  /£gy pto,  quam  in 
ceeteris  orbis  terrarum  partibus,  grailatur,  ibi 
optima  praebetur  occafio  naturam  ejus  inda¬ 
gandi.  Utinam  hanc  rem  penitus  explorare, 
et  luculente  proferre  pofTem.  In  AEgypto  fex 
non  amplius  menfes  cum  exercitu  Britannico 

A  verfatQ^, 

verfato,  phaenomena  morbi  magis  folita,  fed 
non  varietates  omnes  videre  licebat.  De  eo 
pauca,  qualiacunque  mihi  obviam  venerint, 
dicere  in  animo  eft. 


HISTORIA. 

./Egypti  indigenae  plerique  lippitudine  la¬ 
borant.  yEtate  provedtis,  tunica  cornea  adeo 
opaca  videtur,  ut,  primo  confpedu,  hos  vifu 
omni  orbatos  efie  judicari  poflit.  Haec  affec¬ 
tio  originem  ducit,  vel  ex  morbo  ophthalmi¬ 
co  propria  fua  forma  faepius  praegreffo,  vel  ac¬ 
tione  mitiori  perpetua  caularum  ear undem 
quae  ophthalmiam  concitant.  Inflammationes 
et  oculorum  et  palpebrarum  frequentiores  ig¬ 
navia  ipforum  hominum  fiunt,  qui  fordes  ci¬ 
liis  haerentes  fere  nunquam  abftergunt,  et 

v  •  \ 

muCcas  plurimas  circumvolitantes,  mira  pa¬ 
tientia,  faciei  infidere  linunt. 

Ophthalmia  gravis  inter  illos  perpetua ;  et 

multi, 

multi,  praefertim  ex  fenioribus,  caecitate  inde 
orta  laborant. 

% 

Sunt  qui  hunc  morbum  Arabes  Bedovinos 
eremos  vicinas  habentes  nunquam  invadere 
dicunt.  Hi  rarius  forfan  quam  iEgypti  ipfius 
incolae  eo  corripiuntur.  At,  quos  vidimus 
iEgyptum  vilitantes,  Bedovini  ejufdem  mali 
non  femper  immunes  fuerunt. 

Hic  morbus  quam  antea  momenti  majoris 
Europaeis  nuper  vifus  eft,  ob  faevitiam  atque 
frequentiam  qua  primum  milites  Gallicos, 
deinde  Britannos,  in  ea  regione  commorantes 
invaferit.  Hiftoriam  ejus,  noftrates  infeftan- 
tis,  narrare  conabor. 

Morbi  ingreifus  modo  fubitaneus,  modo  len¬ 
tus  erat.  Subitaneus,  caufa  eliciente  quavis 
forti  praegreffa,  ut  particulis  arenae  in  oculos 
immiffis,  luce  intenfa  cum  calore,  vel  frigore 
no&urno.  De  quibus  poftea. 

A  2 

Plerumque  vero  pallu.  lentiore  ingruebat. 
Primo  oculi  alterius  live  utriufque  teneritudo, 
quandam  lucis  impatientiam  producens,  fenfa 
fuit»  Accedebat  oculi  pruritus,  admotionem  di¬ 
giti  crebram  provocans.  Haec  ligna  in  horas  in- 
gravefcebant,  et  admotio  tandem  digiti,  leva¬ 
minis  vice,  dolorem  acutum  inferebat.  Haud 
ita  inulto  poli,  dolor  lancinans  ultro  invadere 
folebat.  EEger  corpufcula  quaedam,  quali  a- 
tense,  inter  palpebram  et  orbem,  fentire  libi 
videbatur*  Raro  corpufcula  ulla  quae  hoc  ef¬ 
ficere  valerent  fe  cuiquam  obtulerunt.  Do- 

\ 

lor  iam  violentior  non  folum  oculum,  fed  e- 
tiam  totum  caput  occupabat. 

Hmc  ligna  unum  tantum  oculum  fsepe  ini¬ 
tio  affligebant-;  fed  antequam  ibi  graviilima 
fierent,  alterum  oculum  ingrhere  coeperant,  et 
pafflu  magis  incitato  progrediebantur,  donec 
in  utroque  pariter  efflent  fevera.  Dolores  ca¬ 
pitis  nocturni  vix  nunc  tolerandi.  Saepe  as¬ 
arorum  audivimus  vota  vehementia,  ut  mors, 
\dtima  linea  rerum,  vitam  miferrimam  liniret. 

Eodem 

Eodem  tempore,  oculi  palpebraeque  intumef- 
eebant,  et  tunica  conjunctiva  vafis  rubicundis 
variegata.  Quae  ligna  per  duos,  tres,  pluref- 
vc  dies  perflabant. 

Dolor  dein  paululum  minuebatur  :  intole¬ 
rantia  autem  lucis  plerumque  increfcebat,  et 
aeger  doloris  immunitate,  nonnifi  palpebris 
claufis,  frui  poterat.  Novi  etiam  qui  lucern 
debilem  per  palpebras  claufas  tranfeuntem  et 
fano  vix  fentiendam  ferre  non  poterant,  et 
quibus  manu  live  panno  lucem  praecludere, 
aut  in  cubiculo  tenebrofo  manere  necefle  erat. 
Yafa  fuper  adnatam  rubra  numero  augeban¬ 
tur,  quae  demum  tunica  colorem  prorfus  fan- 
guineum  induit.  Haec  morbi  forma  plures 
hebdomadas  haud  raro  permanebat.  Remif- 
lio  lignorum  fpem  falutis  iterum  atque  iterum 
praebuit,  fed  morbus  recidivus  fpem  eam  fe¬ 
fellit.  Tandem,  viribus  iis  quibus  vefcitur  in¬ 
flammatio,  morbi  duratione,  jam  impenfls,  o- 
culi  paulatim  in  falutem  redierunt.  Exitus 
fane  felicifiimus,  fi  nulla  depolitio  lymphatica, 

laefionem 

Isefionem  viius  inferens,  in  tunica  cornea  re¬ 
linqueretur. 

I-Lec  erat  forma  Ophthalmias  maxime  ufita- 
ta.  Attamen  figna  interdum  mitiora  offendit, 
inflammationem  fcilicet  leviorem,  et  decimum 
intra  diem  curriculum  fuum  peragentem.  In¬ 
terdum  e  contrario,  formam  induit  multo  fae- 
viorern  quam  quae  fupra  didla  eft.  Poftquam 
inflammatio  primaria  imminuta,  a  morbo  ma¬ 
gis  chronico  excepta  effet,  fubito  invadebat 
dolor  fsevior,  profundior  et  obflinatior.  Huc 
accedebant  cephalalgia,  vigilia,  delirium  phre¬ 
nitidis  cernulum,  calor  corporis  intenfus,  pul- 
fus  arteriarum  validus  citatufque.  Hanc  mor¬ 
bi  formam,  curatione  neglecta  feu  fecus  pro¬ 
cedente,  faepe  cascitas  excipiebat;  oculus,  e- 
nim,  humore  purulento  intus  formato,  ruptus, 
vel  ejufdem  internas  partis  flru&ura  alias  de¬ 
leta  ;  vel  corneas  craflitudo  infecuta,  artibus 
chirurgiae  et  medicinas  cedere  nefeia. 

De  conditione  pulfus  generali  tacui,  quod 

hujus 

hujus  nullam  affedtionem  notavi,  nifi  quae,  do¬ 
loris  oculi  normam  fecuta,  hunc  pro  caufa  fua 

t  ,  V  v. 

plane  agnofcebat.  De  Ophthalmias  formis  e- 
quidem  plura  et  legimus  et  audivimus,  qua¬ 
rum  prima  ligna  fuerunt  cephalalgia  et  py- 
rexia,  nulla  oculorum  inflammatione  ante 
diem  fecundam  fenfa.  Hujufmodi  faepe  ,efl 
Ophthalmia  Afrorum  infeiicium,  qui  navibus 
noftris  ad  infulas  Americanas  deportantur. 
In  JEgypto  eandem  fpeciem  interdum  induit, 
at  faepius  pyrexia  initio  deeft.  Hoc  ex  ingref- 

fu  morbi  lento  et  inlidiofo  mihi  liquet. 

/ 

•i  , 

Distinctiones  Ophthalmiae  iEgypti  in 
ilhenicam  et  aflhenicam,  mitem  et  gravem,  a- 
cutam  et  chronicam,  haud  multi  facio.  Mor- 

bus  fua  natura  femper  idem  eft,  etfi,  more  a- 

✓ 

liorum  morborum,  diverfas  fpecies,  diverlis 

0  '  * 

rebus  conjunctis,,  prae  fe  ferat,  et  curationes 
diverfas  fibi  fuo  jure  vindicet.  Neque  hic 
multum  prodelTe  potefl  diflinclio  ulla  fecun¬ 
dum  fedem  morbi  primariam,  ut  tarfos,  tuni¬ 
cas  oculi  exteriores,  et  interiores.  Non  de  ea 

tarii 

tarfi  inflammatione  loquor  revera  chronica, 
quae  a  labe  fcrophulofa  pendet.  Ophthalmia 
itidem  de  qua  nunc  agitur,  interdum  in  tarfls 
incipit.  At  ea  efl  inter  fe  confenfio  partium 

«i 

ad  oculum  pertinentium,  ut  omnes  malum 
extemplo  pervadat,  et,  tarfo  hu cuique  folo  in- 
flammato,  retinae  affectio,  intolerantia  lucis  et 
debilitate  inter  legendum  manifefla  flt. 


C  A  U  S  M. 

« 

Cum  quemvis  morbum  unam  prmcipue  re¬ 
gionem  infeflare  notum  fit,  viri  fcientiae  de¬ 
diti  ut  caufam  rei  ita  notabilis  reperire  ca¬ 
nentur  expedandum  efl.  Saepe  autem  effec¬ 
tum  totum  uni  caufae  confpicuae  quae  morbum 
aliquando  excitaverit,  ofcitanter  attribuunt. 
Hunc  errorem  interdum  in  medicis  de  Oph¬ 
thalmia  difputantibus,  et  femper  fere  in  pere¬ 
grinatoribus  de  AEgypto  fcribentibus,  cernere 
efl. 


Nonnulli 

Nonnulli  ad  arenam,  ventis  illius  regionis 
aridas  agitatam,  et  in  oculos  admifiam,  mor¬ 
bum  referunt.  Non  autem  eo  modo  explica¬ 
ri  poteft  morbi  in  hominibus  origo  domo  nun¬ 
quam  exeuntibus,  mulieribus  praefertim  et  in¬ 
fantibus,  caufae  ifti*  ut  compertum  habeo, 
nunquam  obje&is. 

Milites  tentoria  aedibus  ruinofis  propiora 
habentes,  et  pulvere  calcareo  vexati,  Ophthal¬ 
miae  mire  obnoxii  videbantur.  Unde  do&ri- 
nam  generalem  temere  nonnulli  ducere  vo¬ 
luerunt,  quali  ad  caufam  huic  fimilem  morbus 
femper  referri  debuerit.  Refpondere  vix  ne¬ 
ce  fle  fuerit,  caufam  non  ubique  exillentem 
nequaquam  morbum  per  populum  univerfum 
concitare  poffe* 

Sonninius  ophthalmiam  aferibit  aquae  vicis 
urbium  infperfae,  in  vaporem  mutatae,  et  ni¬ 
trum  ita  aliumve  falem  acrem  per  aera  diffun¬ 
denti,  cui  fali  obnoxii  fiunt  hominum  oculi* 
Hic  non  meminiffe  videtur,  quum  nitri  iolu- 

B  tio 

tio  calore  lento  evaporetur,  aquam  et  praete¬ 
rea  nihil  in  aerem  fublevari,  fale  neutro  con¬ 
ditione  fixa  et  cryfcallizata  relicto;  eadem  ra¬ 
tione  qua  aqua  marina,  ope  vaforum  ex  ferro 
igni  impofita,  falem  fuum  flatu  folido  relinquere 
folet,  aqua  in  vaporem  falis  expertem  abeunte. 
Si  aqua  igitur  ab  .dEgyptiis  vicis  urbium  in- 
fpergitur,  nitrum  in  aerem  cum  vapore  non 
tollitur ;  pulvis  contra  nitrofus,  ante  aridus, 
turbine  circumactus,  nunc  madefactus,  humi 
manet. 

Sunt  qui  pro  caufa  unica  Ophthalmiae  ag- 
nofcunt  nitrum  et  fales  alios,  pulveri  iEgypti 
admiftos,  qui  in  oculos  ventis  vagis  injiciun¬ 
tur. 

Savaresius,  exercitus  Gallici  medicus,  pe¬ 
ricula  in  canibus  inftituit,  ex  quibus  vifum 
eft,  pulverem  nitrofum  in  horum  oculos  in- 
jedum  inllammationem  nullam  producere* 
Opinionem  igitur  paulo  diverfam  proponit, 
©phthalmiam,  nimirum,  originem  fuam  terrae. 


non 

non  nitrofae,  fed  aluminofae  et  calcareae  in  PE- 

• 

gypto  abundanti  debere.  Ad  hanc  opinio¬ 
nem  ftabiliendam,  alumen  dicit  in  oculos  ca¬ 
nis  injedlum  caecitatem  die  fequente  produx- 
iffe.  Experimentum  hoc,  fi  certum  fuiflfet, 
non  fuerit  fpernendum  ;  nam  cum  priori  ex- 
perimento  collatum,  diiiinbtionem  monftrave- 
rit  inter  nitrum  et  alumen  quod  ad  efFedus  in 
oculis  editos.  Attamen  alumen  femel  atque 
iterum  in  oculos  quadrupedum  injeci,  nulla 
inflammatione  fecuta.  Pulverem  aluminofum 
quidam  medici  oculis  inflammatis  flatu  appli¬ 
care  folent,  ut  vi  ejus  aftringente  fluxum  ex 
oculis  minuant.  Quid  boni  a  tali  medela  per¬ 
cipiant,  nefcio  :  at  de  inflammationis  incre- 
mento  inde  illato  nihil  audivi.  Savarefius,  ut 
terram  calcaream  probaret  caufam  effle  oph¬ 
thalmice,  milites  quofdam  2iarrat,  calcem  ex 
aedium  ruinis  inter  fe  jactitantes,  in  Ophthal¬ 
mia  m  gravem  incidifle.  Hujus  generis  cal¬ 
cem,  id  efl,  acido  carbonico  privatam,  aut 
ncn  penitus  faturatam,  ophthalmiam,  caufti- 
ea  fua  vi,  eflicere  valere,  fatis  conflat  *  at  in 

B  2  '  aere, 

iere,  vel  etiam  in  pulvere  ^Egypti,  calcem  ita 
vivam  exiftere  non  apparet. 

Ophthalmiam  rEgypti  unam  ad  caufarft 
referendam  efTe  haud  cenfeo.  Plures  inter  fe 
diverfae  caufae  eam  fubito  eliciunt.  Verifimil- 
limum  item  videtur  caufas  alias  magis  laten¬ 
tes,  quas  ad  morbi  in  Aegypto  frequentiam 
conferant,  inter  fe  effe  diveifas.  Hic  recen- 
feo, 

I.  Coeli  fervidi  vim  debilitantem.  Haec 
quidem  indigenas  parum  laedit,  quippe  quo¬ 
rum  corpora  calori  infueta.  At  milites  Galli- 

JL 

ci  et  Britannici,  debilitate  infigni  ab  hac 
caufa  profecta  laborabant,  unde  et  Ophthal¬ 
miae  et  aliis  morbis  magis  erant  quam  indige¬ 
nae  obnoxii.  Ex  quo  autem  fiebat,  rogatur, 
ut  haec  debilitas  morbo  oculorum  fefe  offende¬ 
rit?  FortafTe  quod  refpondeatur  ex  parte  ha¬ 
bemus,  ad  aliam  caufam  praepollentem  ani¬ 
mum  advertentes,  quae  nullam  praeter  oculos 
corporis  partem  afficit ;  nimirum, 


II.  Lumen 

II.  Lumen  fortiftimum  cui  in  iEgypto  oculi 
objiciuntur.  Ophthalmiae  formam  mitiorem 
provinciarum  Mofcoviae  feptentrion  liu  u  in¬ 
colae  haud  infrequentem  experiuntur,  quae 
caufam  agnofcit  lumen  vividum  a  nive  reflex¬ 
um,  ibi  fere  femper  jacente.  In  iEgypto, 
arena  locorum  defertorum,  et  folum  terrae  fer¬ 
tilis  colorem,  fi  non  album,  albo  certe  proxi¬ 
mum  habent.  Et  lux  folaris  iEgypti,  quas 
per  fe  fortiffima  eft,  ab  arena  albicante  refiexa, 
vim  tantam  habere  potefl  quantam  folis  Ru ili¬ 
ci  lux  a  nive  albiflima  reflexa.  ^Egyptus  e- 
tiam  agrum  undique  campeflrem  fine  collibus 
offendit.  Candens  hinc  aether  oculos  faepius 
ferit  magifque  fatigat,  quam  in  quibus  regio¬ 
nibus  colles  undique  colorem  viridem  fufcum-* 
ve  aciei  oculorum  opponunt. 

/  ■  . 

Quoniam  vero  duae  hae  caufae  non  ratione 
tanto  majore  in  iEgypto  valent,  quanto  Oph¬ 
thalmia  ibi  fuper  alias  regiones  graffatur,  cau¬ 
fam  aliam  fubtiliorem,  et  fEgypto  fere  pro¬ 
priam,  quaeramus  neceffe  eft.  Hic  confiten*. 


tum 


t4  DISSERTATIO  MEDICA, 

i 

dum  eil  nos  lubrica  et  incerta  agitare»  et  nil 
mil  opiniones  plus  minus  laudabiles  in  medi¬ 
um  proferre  poife.  Quae  caufae  morbo  cuivis 
pabulum  in  una  regione  fuppeditent,  ut  ibi 
late  fasvifit,  dum  in  alia  terrarum  parte  cujus 
cadum,  ager,  fruges,  hominumque  mores,  non 
fnnt  diverfa,  multo  minus  iit  infeftus,  nobis 
adhuc  magna  ex  parte  latent,  et  ad  eas  per- 
fcrutandas,  collatione  rerum  verarum  plenifli- 
ma  et  accuratiifima  opus  erit.  Ante  autem 
quam  hoc  fieri  potuerit,  de  opinionibus  nof- 
tris  garrire  fine  injuria  liceat. 

t 

III.  Ophthalmiam  igitur  FEgypti  partim 
a  feri  b  e  re  volo  exhalationibus  vegetabilibus 
JEgypto  propriis.  Magnam  morborum  par¬ 
tem,  regionum  prsefertim  calidarum,  exhala¬ 
tionibus  oriri  regni  vegetabilis,  haud  dubitan¬ 
dum  efi.  Febres  intermittentes  miafmata  pa¬ 
ludum  pro  fola  fere  caufa  agnofeunt.  Ex 
miafmatibus  vegetabilium  quodammodo  diver- 
fis,  febres  regionum  calidarum  biliofae  remit¬ 
tentes  fepiflime  oriuntur.  Inde  fit  ut  Europaei 

X  A 

infulas 

Infulas  feu  continentem  Indius  orientalis  vifi- 
tantes,  fi  quando  nodxu  vel  multo  mane  foras 
itum  iit,  has  febres  fere  nunquam  effugiant. 
In  oris  contra  Arabiae,  ubi  nihil  viride  viget, 
noilrates,  etiam  nodtem  fub  dio  degentes,  et 
rore  plurimo  madefadti,  non  quod  metuant 
habent. 


Amico  meo  tamen  Georgio  Power  *  non 
affentior,  reliquias  dicenti  et  animales  et  vege¬ 
tabiles  in  AEgypto  abundantes  putridiores  ma- 
gifque  malignas  quam  in  aliis  calidis  regioni¬ 
bus  fieri.  Doctrina  prorfus  contraria  proba¬ 
bilior  videtur  ;  nam  AEgyptus  immunitate 
quorundam  morborum  in  plurimis  regionibus 
calidis  graffantium  fruitur.  Coelum  ipfum  i- 
dem  confirmat.  AEgypto  per  plures  menfes 
deeft  humiditas.  Vegetabilia  igitur  minus 
funt  evaporationi  fubjecta  ;  unde  exhalationi¬ 
bus  vim  minorem  ineife  credendum  eft.  Hinc 
febres  biliofie  rarius  ibi  vagantur. 

li/u 

t 

*  Vide  ‘4  An  attempt  to  inveftigate  the  caufe  of  tli« 
Egyptian  Ophthalmia,  bv  George  Power.” 

Hjs:  tamen  exhalationes  vim  fuam  haud  pe¬ 
nitus  amiti unt.  Si  conje&uris  meis  hanc  rem 
perfequi  liceat,  humiditatis  abfentia  non  fo- 
lum  vim  earum  minuit,  fed  etiam  naturam 
ita  mutat  ut  effectus  diverfos  edant.  Quo¬ 
niam  igitur  AEgyptum  plus  quam  alios  locos 
Ophthalmia  infeftet,  haud  fine  quadam  verifi- 

militudine  puto,  formam  exhalationum  ve- 

/ 

getabilium  in  AEgypto  extantem,  eam  fpecia- 
lem  debilitatem  efficere,  quae  in  oculorum  in¬ 
flammationem  abeat. 

IV.  Ophthalmiam  interdum  ex  contagio  ab 
aegris  emiffo  oriri,  non  eft  ut  credere  dubite¬ 
mus.  Hoc  apud  fcriptores  non  fatis  notum 
fuiffe  videtur,  Profeffor  Trenka  de  Krazo- 

witz,.  obfervationes  complurium  fcriptorum  in 

\ 

unum  cogens,  contagium  inter  caufas  recen- 
fuit,  at  non  flne  dubitatione,  et  de  eo  folo 
contagio  loquitur,  quod  intuitu  oculorum  Oph¬ 
thalmia  laborantium  propagatur.  Hoc,  non 

/ 

contagium,  fed  fympathiae  vis  nominetur  o- 
portet.  Dum  de  ophthalmiis  epidemicis  ut 

contagiofis 

contagiofis  vulgas  opiniones  male  definitas  te¬ 
neret,  medicis  incredibile  vifum  efl  ut  morbus 
ita  localis  originem  vere  contagiofam  unquam 
habuifiet.  At  n ulice  ejufmodi  doctrinas  men¬ 
tem  praeoccupare  debent,  dum  hifioriam  mor¬ 
bi  fpedlemus.  Non  video  cur  haud  fieri  pofte 
arbitremur,  ut  ex  aegrotantium  corporibus  e- 
manatio  vaporis  venenofi  debilitatem  fani  cor¬ 
poris  producat,  quae  morbo  oculorum  fefe  of* 
tendat.  Siquidem  animi  motus,  et  generis 
conditio  nervofi,  tantam  et  tam  fubitam  in  o- 
culos  vim  quotidie  patefaciant,  quare  non 
fieri  potefl  ut  oculi  totius  fyflematis  labe  a 
contagione  illata  afficiantur?  Vel  (fi  cui  ma¬ 
gis  placeat)  ut  particulae  volatiles  ex  ipfis  o- 
culis  inflammatis,  oculos  fanos  attingentes, 
eundem  morbum  concitant  ?  Modo  alterutro 
morbum  hunc  propagari,  mihi  conflat  ex  hiC- 
toriis  quas  fcripferunt  tres  medici  fequentes. 

Jacobus  Armstrong,M.  D.  diflertatione  fua 

t 

inaugurali,  anno  M,DCC,LXXXIX  fcripta, 
“  De  tuenda  nautarum  fanitate,”  fequentia 

G  narrat* 

narrat.  “  Menfe  Januario  M,DCC,LXXXIf, 
regia  navis  Alba  Maria,  oram  Hifpaniolae  le¬ 
gens,  navi  fervis  onuftae  obviam  venit,  unde 
tres  nautas  in  fe  confcendere  coegit.  Unuf- 
quifque  ex  tribus,  oculis  leviter  tum  inflam¬ 
matis  laborabat,  et,  caufam  hujus  afledus  ro¬ 
gati,  dicebant,  fe  eo  tempore  ex  dolentiflimo 
convalefcere  morbo,  quo  omnes  fere  homines 
fervifera  in  nave  tum  laborabant,  et  ne  unum 
quidem  praeter  dominum  ipfum  navis  vim  ejus 
eflugifle.  Quartum  vero  pofl;  diem  quam  in 
navem  regiam  allati  fuerant,  duo  ex  nautis 
qui  femper  in  hac  nave  fuiflent,  mane  quere¬ 
bantur,  fefe  proxima  node  acuto  dolore  in  an¬ 
teriore  parte  capitis  correptos  fuifle,  et  eodem 
tempore,  molefto  oculorum,  haud  fecus  ac  fi 
iis  pulvis  infperfus  fuifle t,  fenfu  afledos.  Pof- 
tero  mane,  alii  complures  fefe  priore  node 
correptos  eodem  modo  et  iifdem  malis  fuifle 
aiebant :  et  feptimi  mane  diei  ex  quo  tempo¬ 
re  primi  duo  affedi  fuerant,  viginti  duo  ad  u- 
fitata  munera  praeftanda  ineptos  hicce  morbus 
jam  reddiderat.  Nonnulli,  propter  dolorem 

capitis 

capitis  acutum,  ledto  affigebantur,  neque  ca¬ 
put  ex  pulvino  levare  poterant,  et  inflamma¬ 
tio  eo  invaluerat,  ut  oculorum  color  carnem 
crudam  quam  maxime  referret.  Morbo  tam 
cito  indies  ingravefcente,  ne  latius  pate¬ 
ret,  praefe&o  navis  aegrotos  omni  cum  fanis 
commercio  interdicere  neceffarium  vifum  elL 
Qua '  re  fa&a,  contagio  non  amplius  viginti 
quinque  affecit,  et  poli  quinque  circiter  heb¬ 
domadas,  quam  primum  in  navem  advecta 
fuiffet,  omnino  evanuit,”  Haec  fub  oculis 
fcriptoris  accidebant,  et  affeverare  audeo, 
nullam  hi  floriam  unicam  magis  claram  ad 
contagium  ullius  morbi  probandum  in  me¬ 
dium  proferri  poffe,  Plenius  de  hoc  ipfa  in 
differtatione  fcriptum, 

Arthur  Edmonston,  et  Georgius  Power 
alias  hiftorias  fimiles  memorant.  Secundum 
hos,  milites  qui  nunquam  in  iEgypto  fuiffent, 
iimul  ac  naves  quae  ophthalmicos  vexerant 

r 

confcendiffent,  vel  in  arce  Gibraltar  cum 

C  2  aegris 

aegris  commixti  effent,  multi  Ophthalmia 
affe&i  funt.  Nautae  etiam  complures,  qui 
JEgyptum  non  adierant,  ab  ophthalmicis  in 
naves  fuas  confcendentibus,  morbum  cito  ac¬ 
ceperunt. 

Sunt  qui  morbum  quemlibet  credunt  vere 
eontagiofum,  nullam  aliam  praeter  contagium 
unquam  habere  originem.  Nonnulli  fane 
morbi,  ut  lues  venerea,  ad  contagium  femper 
facile  referendi  funt.  His  morbis  certe  a- 
lia  origo  in  principio  erat ;  at  li  nunquam 
Une  contagio  cernimus  eofdem  hodie  o- 
riri,  jure  credimus  primam  eorum  formatio¬ 
nem  ex  rerum  concurfu  rariffimo  fuiffe.  Na¬ 
tura  autem  nufquam  docuit  quofdam  morbos 
per  contagium  ex  corporibus  aegrorum  propa¬ 
gatos,  non  ab  aliis  quoque  caulis  quotidie  de 
novo  formari.  Cum  typho,  catarrho,  dy len¬ 
te  ria?  et  pluribus  aliis  ita  efle,  bene  liquet. 

i 

V.  Quadam  funt  caulae,  repentino  effedlu 
'eonfpicuae,  ubique  ophthalmiam  producere 

gentium 

gentium  pollentes,  exterum  in  iEgypto  mul¬ 
to  frequentius,  quia  ibi  caulis  jam  didis  con¬ 
junguntur. 

Aren-3:  particulae  in  oculos  injedae,  ubique 
inflammationem  excitant  tamdiu  perflantem 
quam  particulae  in  oculo  manent.  Inde  in 
^Egypto  Ophthalmia  faeva  et  diuturna  initium 
fepius  habet. 

Lucem  fortem  fubito  oculis  admiflam  Oph¬ 
thalmia  interdum  illico  infecuta.  Hoc  maxi¬ 
me  media  aeflate  vidimus,  dum  in  Cairo  verfa- 
bamur ;  quidam  enim  foras  profedi,  et  luci 
forti  ab  arena  undique  repercuffle  objedi, 
Ophthalmia  grayiffima  pundo  temporis  fue* 
runt  muldati. 

Frigus  etiam  nodis  morbi  initium  dedit,  mi¬ 
litibus  praefertim,  qui,  foris  muneribus  fuis 
nodu  fundi,  mane  Ophthalmia  vel  jam  gravi 
vel  tantum  incipiente  affligebantur.  Sunt 
qui  frigus  docent  nullam  inflammationem 

re&e 

recte  producere,  et  tantummodo  (limulum  tol¬ 
lendo  organum  magis  objicere  adlioni  morbi¬ 
de  au&ae,  (limulo  caloris  ufitatode  novo  appli¬ 
cato.  Hoc  autem  nequaquam  propterea  con¬ 
cedere  polium,  quod,  frigore  adhuc  perflante, 
dolor  et  inflammatio  incipiunt* 

RATIO  SIGNORUM, 

Hic  pluribus  non  opus  erit.  Morbus  in¬ 
flammatorius,  ideoque  inflammationibus  aliis 
plerumque  fimilis  eft.  De  inflammationis  pa- 
thologia  controverfias  nunc  agitare  non  meum 

e  A. 

Debilitatem  totius  corporis  interdum  cae- 
fam  propinquam  e  ile  inflammationum  et  ge¬ 
neralium  et  topicarum  omnibus  notum  e(L 
Hunc  morbum  faepe  praegreditur  totius  corpo¬ 
ris,  faepius  oculi  debilitas :  interdum  (ine  una 
et  altera  inopinato  invadit. 


Iluxus 

Fluxus  lacrymarum  et  humorum  ex  oculi 
fuperficie  auclus:  pathologia  fua,  feri  proflu¬ 
via  et  fubter  cutem  eflfufiones  omnino  refert, 
quas  aliarum  inflammationes  partium  comi* 
tantur. 


De  uno  flgno  paulo  fufius  difputandum  eA  j 
fenfu,  nimirum,  particularum  arenae  oculum  ir¬ 
ritantium»  Quoniam  particulae  nullae  plerum¬ 
que  videndae  funt,  hic  fenfus  faepe  pro  morbi 
efledlu  fpeciali  habetur,  et  nullam  caufam  ex¬ 
ternam  agnofcente.  Coagula  fubter  palpe¬ 
bras  confpicua  nimis  funt  mollia  ut  oculos  ita 
laedant,  et  eadem  faepe  videre  eA,  aegro  nulla 
moleAia  aflfe&o. 

Ophthalmia  in  JEgypto  implicitus,  hoc 
ligno  per  duos  vel  tres  dies  molefliflimo  labo¬ 
ravi,  et  caufae  ejus  indagandae  operam  dedi* 
Saepius  oculum  in  fpeculo  nequidquam  fpe&a- 
vi.  Senfum  hunc  pro  caufa  fua  coagula  opa¬ 
ca  fuper  oculum  polita  minime  agnovilTe,  ex 
hoc  vifum  eA,  quod  irritationem  in  alia  parte, 

ubi 


■  ':'f 

ubi  nulla  erant  hujus  generis  coagula,  feilfe- 
rim,  et,  immunditie  tali  fublata,  idem  fenfus 
adhuc  perfliterit.  Tandem  autem  percepi, 
ab  hujus  fenfus  litu  ipfo  lucem  angulo  pecu¬ 
liari  repercuifam,  et  depreiiionem  forma  line^ 
ab  inferiore  ad  fuperiorem  oculi  partem  ex- 
tenfam  eife.  Tunica  adnata  preffioni  f abjec¬ 
ta  erat  fibrillae  pellucidae,  et  furnmo  lludio  vix 
cernendae.  Haec  erat  concretio  lymphae  inci¬ 
piens  quae  utraque  line  ad  jun duram  oculi  cum 
palpebra  affixa,  prout  partem  fuam  fubtilem 
perdiderit,  fe  contraxit  et  oculum  conltrinxit. 
Hanc  depreiiionem  ex  fibrae  cujufdam  mufeu- 
laris  contradione  eife,  primo  cenfui.  At  na¬ 
tura  ejus  mihi  penitius  innotuit,  experienti, 
quum  palpebras  vi  claufiffem,  dolorem  ftatim 
celfalfe,  et  hanc  fibrillam  ruptam  et  longitu¬ 
dine  contradam,  forma  coaguli  fubopaci  fa¬ 
cillime  eliminari.  Ad  eandem  rem,  quippe 
quae  nova  videbatur,  aliis  in  aegris  animum 
adverti ;  et  femper  reperi,  ubi  hoc  adeffet  lig¬ 
num,  aegrum  oculis  obnixe  claulis  dolore 
protinus  vacalTe*  Moleflia  quidem  brevi  re¬ 
dibat* 

dibat,  fibrilla  nova  eodem  modo  formata.  Ad 
eam  tamen  rem  fe  affidue  applicans,  aeger 
majore  doloris  vacuitate  frui  poterat.  Ocu¬ 
li  prefiio  actione  palpebrae  mufculari  fada 

haud  inflammationem  auxit,  ut  folet  admotio 

\ 

digiti  feu  cujufvis  rei  extraneae.  Hujufmodi 
enim  adio,  utcunque  ftimulum  afferens,  ab  a« 
lio  ftimulo  qui  multo  magis  nocebat  oculum 
im munem  reddidit. 

Ophthalmia  ab  aliis  inflammationibus  perti¬ 
nacia  diflinguitur,  qua  remediis  minus  facile 
cedat.  Hoc  ex  ftrudura  oculi  expedandum 
eft,  ex  motibus  ejus  volubilibus,  ex  fenfibili-* 
tate  qua  fuper  alias  partes  praeditus  eft.  et  ex 
munere  vifus  quo  fungitur,  quod  ftimulum  lu=* 
cis  ei  proprium  reddit. 


CUR  ATI  a 

De  therapeia  theoretica  nihil,  de  praxi: 
pauca  disjuncta  quae  mihi  fundata  videntur 

D  proferam  a 

proferam.  Haud  ignarus  quantam  de  cura» 

•  • 
tione  cruditatem  proditurus  fim,  hanc  tamen 

anteponendam  cenfeo  opinionibus  cujufcun- 
que  magiftri,  parum  certis,  et  menti  fiepe  offi- 
cientibus.  Quas  de  hoc  morbo  teneo  opinio¬ 
nes,  experientia  mea  au&iore  et  aliorum,  cor- 
redtum  iri  fpero. 

I.  Ut  oculi  otio  fruantur,  prsefertim  ut  ab 
omni  contentione,  et  a  ftimulo  lucis  vacui  fer¬ 
ventur,  confuleridum  eft.  Qui  Ophthalmia  le¬ 
vi  laborat,  fi  fedulo  legere  et  res  tenues  infpi- 
cere  perfeverarit,  morbum  gravem  fibi  confcb 
verit.  Perfpicilla  viridia,  quas  omnia  gratifli- 
mo  colore  induunt,  fiepe  oculos  admodum  ju¬ 
vant.  Ufitatum  eft,  eodem  confilio,  umbra¬ 
culum  ex  charta  confe&um  fronti  circumliga¬ 
re,  et  fupra  oculos  ita  extendere  ut  fphaera 
vifus  contrahatur.  Hoc  ex  parte  interna  co¬ 
lore  non  viridi,  ut  folet,  fed  nigro  obduci  de¬ 
bet,  quia  non  lucem  neceftariam  gratiorem 
reddere,  fed  eandem  partim  arcere  confilium 
eft» 


Inflammationem 

Inflammatione  autem  et  teneritudine  ocu¬ 
lorum  inultum  audis,  lux  nulla  ferri  poteiL 
Ad  eam  praecludendam,  perperam  agunt  qui 
pannum  oculis  obligant.  Hoc  oculos  improbe 
nonnunquam  premit,  et  calorem  nocuum  fem- 
per  gignit.  Lux  ut  evitetur,  in  cubiculo  te- 
nebrofo  manere  oportet, 

II.  Ab  omni  oculorum  palpebrarumque 
fridione  pariter  temperandum  eft.  Hic  for¬ 
titudine  et  patientia  majore  quam  in  fupra 
didis  opus  eft.  Lucem  aeger  fponte  fugit. 
At  oculorum  inflammationis  incipientis  pruri¬ 
tus  folicitationem  eofdem  digitis  fricandi,  cui 
vix  unquam  refifti  potefl,  inducit.  Ejufmodi 
fridio  perniciofiflima  ;  inflammationem  magis 
quam  ulla  alia  caufa  adauget ;  fi  etiam  conti¬ 
nuetur,  omne  remedium  irritum  rqddit. 

III.  Frigus,  certis  formis  applicatum,  in¬ 
flammationem  doloremque  interdum  minuit. 
Tela  lintea  aqua  frigida  madens,  et  plica  unica 
ex  fronte  oculis  fufpenfa,  folamini  magno  efL 

D  2  Calor 

Calor  fic  et  inquietudo  minores  fiunt,  et  in- 
terdum,  fi  quid  aliud  ab  externo  vel  interno 
morbum  non  renovet,  inflammatio  refolvitur* 
At  hoc  remedio  morbus,  etfl  mitigatus,  rar© 
quidem  cefllt. 

Frigus  nodurnum,  ut  fupra  memoratum 
eft,  faepe  ophthalmise  fuit  caufa.  H£que  ta¬ 
men  verum  efl:,  frigus  evaporationis  ex  linteo¬ 
lis  femper  innocuum,  et  faepe  utile  effe» 
Harum  rerum,  inter  fe  ut  videri  poteft  pug¬ 
nantium,  rationem  reddere  non  conabor.  Ii 
autem  philofophi  praejudiciis  veritati  adverfis 
certe  funt  impliciti,  qui,  effedibus  rerum 
haud  figiilatim  notatis,  medelam  aliquam  pra¬ 
vam  effe  (latuunt,  quia  rei  ipfls  cognitae,  vel 
dodrinis  diledis  oppugnare  videtur» 

Quod  ad  oculorum  facieique  in  aquam  fri¬ 
gidam  immerfionem,  fi  ex  perpaucis  experi¬ 
mentis  fententiam  dicere  liceat,  mihi  vifum 
eft,  inflammationi  acutae  hanc  minime  effe  u- 
tilem,  quippe  quae  dplorem  lancinantem,  ei  fi- 

v  '  ,  i  *  .  ^  ”  / 

milem 

milem  quem  concitat  aer  no&is,  poft  fe  ple» 
rumque  trahat.  Caput  inclinatum  ad  hanc 
immerfionem  neceffarium  nonnihil  etiam  no¬ 
cere  videtur. 

IV.  Fomenta  tepida,  quoniam  inflamma** 
tionem  doloremque  faepe  minuant,  oculis  ex¬ 
perimenti  gratia  applicata  fuerunt.  Hoc  con- 
filio  linteola  fuccida  ex  aqua  calida  ad  oculos, 
manu  ipfius  aegri,  fuerunt  admota.  Haec  ali¬ 
quid  folatii  praebent,  quod  tamen  nequaquam 
perflat,  dolore,  abfolutis  fomentis,  continuo 
redeunte  vel  quidem  faeviore.  Nimis  quoque 
funt  aegro  importuna,  eaque  perfeverantia  ui 
bono  fint  ufurpari  nequeunt.  Oculus  prete- 
rea  ad  motus  varios  qui  requiem  interpellant 
adeo  pronus  efl,  ut  femper  fere  fruflra  fomen¬ 
torum  ufus.  Eduaruus  Noble  efficaciam  lau¬ 
dat  aquae  calidiffimae  oculis,  cyathi  ope  vitrei, 
more  fubitaneo  faepius  applicata.  De  modo 
applicandi,  et  de  hujus  effectibus,  in  libello 
fuo  plura  inveniuntur*,  quae  tamen,  utpote 

mihi 

*  Vide  a  A  Treatife  on  Ophthalmia,  bv  Edward 
jHoore  Noble,’* 


3:©  DISSERTATIO/  MEDICA,  - 

mihi  non  comperta,  hic  ioci  examinare  parum 
prodeffet. 

V.  Vesicatoria  temporibus,  vel  pone  au¬ 
res,  vel,  fi  ligna  acuta  et  obftinata  lint,  majo¬ 
ri  capitis  parti  applicata,  utiliffima  habentur. 
An  lympham  detrahendo,  an  partes  irritatio¬ 
ne  afficiendo  hunc  edant  effe&um,  quaerere 
haud  ita  neceffariurn.  eft.  Hanc  enim  quem¬ 
admodum  plures  alias  inflammationes  levant. 
Ea  quidem  ad  hujus  quam  aliarum  partium 
inflammationes  debellandas  minus  valent. 
Hoc  ex  ftru&ura  ortum  qua  ab  aliis  partibus 
oculus  differt ;  quam  ob  caufam  medicamen¬ 
torum  vis,  partibus  etiam  vicinis  applicatorum, 
conditionem  oculi  parum  mutat.  Veficatoria 
autem  palpebris  claufis  applicata  majore  for- 
fan  vi  gaudeant.  De  horum  effedlibus  et  in¬ 
commodis  nihil  affirmare  poffum.  Hoc  certe 
commodum  expedtandum  eft,  ut  aeger  a  fric¬ 
tione  palpebrarum  ita  prohibitus  foret. 

VI.  Scarificatio  tum  fuperficiei  palpe¬ 

brarum 

»  .  .  k * . 

brarum  interioris,  tum  tunicas  oculi  conjunc¬ 
tivae,  a  quibufdam  multum  laudatur.  Saepe 

* 

quidem  inflammationem  minorem  reddit ;  at 
faepe  etiam  ex  ea  iterum  atque  iterum  repetita 
nihil  frudtus  percipitur.  Non  tamen  objici 
debet,  ut  a  quibufdam  audivi,  vulnera  hoc 
modo  illata  irritationem  augendo  nocitura 
efle.  Id  nunquam  vidi  nec  credo  ;  incommo¬ 
dum  enim  adefl:  longe  aliud,  incifiones  nimi¬ 
rum  citius  fanari  quam  ut  fanguims  fluxus  fat 
largus  impetrari  pofllt, 

HiRuniNES  circum  oculos,  aut  cucurbitulae 
cruentae  temporibus  admotae,  interdum  levant, 
praecipue  fi  quid  praeter  folitum  tumet. 


VII.  Fonticulus  in  nucha  faclus  ophthal- 
miam  levafle  fertur.  Hoc  ad  metaflafin  irri¬ 
tationis  tribuendum.  Nonne  fetaceum  par¬ 
vum  palpebrae  inferioris,  in  morbo  pertina¬ 
ciore,  experimento  dignum  fit  ?  De  nauta 
quodam  novi  qui  amaurofeos  fanationem  ex¬ 
pertus  eft,  ulcere  fponte  hoc  in  fi  tu  orto. 

VIII,  Collyria 

VIII.  Collyria  aquofa  multigena  in  cph-* 
thalmiis,  et  acutis  et  longis,  ufurpata  funt.  In-* 
ter  haec  funt  collyria  emollientia,  ut  mucilago 
diluta,  vel  lac  aquae  commiftum.  Haec  im¬ 
munditiis  abftergendis  bene  inferviunt,  et  te» 
pefadla  fomentorum  vice  funguntur.  At  e* 
jufmodi  collyriis  nullam  praeterea  vim  ad  in* 
flammationem  fubigendam  ineffe  verifimile 
eiL  Que n quam  interea  ea  fine  aliis  remediis 
haud  expertum  minime  decet  confidenter 
ilatuere.  A  Gulielmo  Rowley,  M.  D.  mu- 
cilaginis  oculis  applicatae  efficacitas  magnope¬ 
re  effertur. 

SiEPius  ufurpantur  lotiones  aftringentes  dic- 
tae,  praefertim  ex  acetite  plumbi  vel  fulphate 
zinci  confe&ae.  At  tum  de  dodtrina  qua  niti¬ 
tur  harum  ufus,  tum  de  effectibus  iifdem  af* 
fcriptis,  multum  dubito*  Aftringens  dicitur 
quod  fluxum  fifiit,  ofcula  va forum  exhalantia 
contrahendo.  Hoc  autem  non  expofcunt  in¬ 
flammationes,  quippe  quae  fluxu  lymphae  faepe 
levantur»  Neque  pro  certo  credere  poffum 

hafce 

hafce  praeparationes  vafa  oculorum  aftringere. 
Tantummodo  qua  ftimulantes  mihi  videntur 
agere  :  alterutra  enim,  forma  unguenti  oculis 
applicata,  dolorem  pungentem  nunquam  non 
ciet» 

/ 

Collyria  omnia  aquofa  improbo,  quia  nui- 
lum  effe&um  perflantem  edunt.  Quod  folu- 
tum  tenent,  utut  vi  fua  pollens,  momento 
primo  applicandi  oculum  tangit,  et  continub 
a  lachrymis  aliifque  humoribus  ablutum  efh 
Applicatione  creberrima,  ut  aliquem  edant  ef- 
fedlum,  utendum  ;  et,  capite  ita  nimis  inclina¬ 
to,  faftidium  aegro  oritur.  Mutatione  etiam 
caloris  et  concitationis  vexatur  oculus.  Aquas 
propterea  non  nifi  ablutionis  caufa  utendas 
praeceperim»  iEgyptii  collyria  ex  aqua  odio 
habent.  Horum  fententiam  experientia  jufta 
niti  credo, 

IX.  Unguenta  flimulantia,  praefertim  ex 
hydrargyri  praeparatis,  vi  maxima  in  Ophthal¬ 
miae  curatione  pollent.  A  plerifque  medicis 

E  non 

non  ufurpantur  nifi  prius  inflammatio  fe  remL 
ferit,  et  morbus  formam  debilem  induerit. 
Inflammationes  in  duo  genera  hi  dirimunt, 
adivam  nempe,  quas  organi  incitationem  auc¬ 
tam  habet,  et  inflammationem  paflivam,  quae 
adionem  habet  minus  quam  in  falute  citatam. 
Harum  in  primo  genere  fiimulum  minuere 
imperant,  ac  unguentum  flimulans  fi  quis  ap¬ 
plicaverit,  morbum  fine  dubio  eum  audurum 
efie  credunt :  alterum  contra  genus  ftimulum 
audum  expofcere,  unde  unguenta  ftimulantia 
utilia  efie.  Pathologia  illa  mihi  male  fundata 
videtur.  Quanquam  oculorum  inflammatio 
adiva  dida  a  paffiva  aliquantum  difcrepat, 
non  ex  integro  oppofitam  efie  concedo.  Non¬ 
nulli  funt  fiimuli  in  utraque  pariter  noxii. 
Lux  enim  auda,  vel  oculi  contentio,  etfi  mi¬ 
nus  in  ophthalmia  paffiva  quam  in  adiva  no¬ 
ceat,  in  illa  haud  injuriae  expers  eft,  nec  un¬ 
quam  ad  adionem  nimis  debilem  ciendam 
prscipitur.  Idem  de  fridione  dici  poteft. 
Hac  re  indudus,  fu  ('picatus  fum  quofdam  ffii- 
mulos,  qui  mitem  ophthalmiam  levant,  in  a- 


cuta 

cuta  item  prodefle  pofle.  Nulla  experimenta 
contraria  noveram.  Quos  intra  fines  itaque 
unguenta  flimulantia  utilia  eflent,  flatuere 
mihi  propofui ;  et,  non  fine  gaudio,  ea  comperi 
plus  in  ophthalmia  acuta  quam  in  chronica 

levaminis  attulifle.  Experimenta  numero 

0 

erant  fex.  Unguentum  ex  oxidi  hydrargyri 
rubri  (per  acidum  nitrofum)  drachmis  dua¬ 
bus  ;  aquae  lithargyri  acetati  uncia  cum  fe- 
mifle  ;  butyri  infulfi  unciis  quatuor,  confec¬ 
tum  erat  *  ;  et,  ope  penicilli  ex  pilis  cameli- 

E  2  nis 

* 

t 

*  Hoc  unguentum  in  libro,  “  The  Medical  and  Phyfical 
Journal”  di&o,  tomo  IVto  laudatum  inveni,  et  aliis  pofl 
periculum  antepofui,  propterea  quod  aqua  lithargyri  ace¬ 
tati  illud  tarfis  humidis  applicatu  facilius  prseftat.  A  me¬ 
dico  autem  ibi  fcribente,  ut  ab  omnibus  aliis,  nonnifi  in 
ophthalmiis  chronicis  mitibufque  unguenta  talia  praecepta 
funt.  In  ophthalmicis  quos  antea  eodem  modo  fanatos  vi¬ 
deram,  unguentum  ex  axungia,  meile,  et  fulphate  zinci 
confectum  erat.  Unguentum  fulphatem  zinci  continens  a 
plerifque  aftringens  habetur,  et  nequaquam  eodem  confilio 
quo  ex  oxido  hydrargyri  rubro  adhibendum.  At  fiquidem 
ab  utroque  dolor  idem  pungens  fentitur,  illis  eafdem  vires 
(quod  ad  oculos  faltem  fpeftat)  non  fine  jure  afcribere  vi¬ 
deor. 

nis,  tarfis  bis  in  die,  poftquam  calore  paulo 
liquefadtum  fuerat,  applicatum.  Experimen¬ 
ta  quidem  pauca  funt,  quia  nuper  tantum  ea¬ 
dem  inftituh  Si  uno  in  aegro  me  fefellifiet  e- 
ventuSj  medelam  nulla  laude  perfecutus  efiem. 
Sed  quoniam  hoc  nondum  acciderit,  eam  op¬ 
timam  efle  judico,  et  experimentis  futuris 
ftabilitum  iri  fpero, 

Nisi  tamen  aeger  ab  omni  fri£tione  oculo¬ 
rum  fe  interim  abftinuerit,  immane  inflamma¬ 
tionis  augmen  ab  unguento  erit.  Hac  fola 
ratione  unguenta  praedi&a  unquam  nocua 
fuifle  credo.  Horum  applicatio  digiti  ipfius 

aegri  admotione  improbanda,  quia  cacoethes 

\ 

oculos  tangendi  fenfim  infert. 

Quomodo  unguenta  haec  effectus  falubres 
edant,  fere  nihil  quod  dicam  habeo.  Forfan 
fluxum  humorum  ciendo  aliquando  agunt; 
fluxus  enim,  aliis  in  corporis  partibus,  inflam¬ 
mationem  faepiflime  minuit.  At  eorum  vim 
in  ophthalmia  vidi,  etiamfl  vix  ullus  fieret  ex 

oculo 

oculo  fluxus.  Unde  mihi  videntur  a&ionis 

fenfufque  organi  mutationem  delicatam  alio 

* 

modo  inducere,  quae  ad  morbum  fugandum 
conferat.  Magna  eft  fimilitudo  hanc  inter 
rem  et  effe&us  quos  in  inflammatione  rheu¬ 
matica  et  pneumonica,  edunt  rubefacientia  et 

veficantia. 

* 

X.  Cataplasmata  emollientia  oculis  claulis 
applicata  nunc  nocent,  nunc  juvant.  Princi¬ 
pio  morbi,  eorum  pondus  atque  fri&io  non 
funt  ferenda.  In  morbis  vetuftioribus  et  do¬ 
lore  admodum  ftipatis,  fuppurationem  funef- 
tam  internae  oculi  partis,  teftantibus  pluri¬ 
bus  *,  aliquando  intulerunt.  Sed  Ophthalmia 
jam  chronica  mitioreque  reddita,  dolore  inte- 
rim  importuno,  cataplafmata  nodu  impolita 
levamen  nonnunquam  praebent. 

Atque  hadtenus  de  remediis  topicis  exter¬ 
nis. 

*  Vide  Wenceflai  Trenka  de  Kiazowitz  Hiiloriam  Oph¬ 
thalmiae,  $  xxxiv. 


38  DISSERTATIO  MEDICA, 

nis.  De  iis  quas  totum  corpus  afficiant  pauca 
reflant  dicenda. 

Pyrexi^e  primariae,»  fi  adiit,  alvi  dudtione 
oppugnandum  eft.  Quae  fi  pollens  minus  e- 
vaferit,  fanguis  mittendus.  Diaphoretica  mi¬ 
tia  dein  exhibenda. 

Ophthalmia  in  diarrhoeam  interdum  abiit ; 
unde  cathartica,  periculum  faciundi  gratia, 
adhibita  fuerunt,  fi  forte  actionem  morbidam 
ex  oculis  ad  intellina  deducere  poffent.  Haec 
autem  minus  profpere  cefferunt,  et  non  nili 
pyrexiam  fubigendo,  vel  alvum  fuppreffam 
movendo,  utilia  fuerunt. 

Qui  ophthalmiam  totius  debilitati  corporis 
afcribunt,  corticem  peruvianam  ad  vires  refi¬ 
ciendas  porrigunt.  Quo  frudtu  autem  nefcio, 
et  de  dodtrina  liceat  dubitare.  Non  omnis 
enim  debilitas  cinchonae  eoufque  cedit  ut  fig- 
na  ejus  topica  fugentur. 


Eodem 


I 


DE  OPHTHALMIA  iEGYPTL  39 

Eodem  confilio,  opium  a  quibufdam  exhi¬ 
betur,  et  magnam  profedo  vim  ad  ophthal¬ 
micos  fanandos  habet.  Dolorem  femper  mi¬ 
tigat;  et  facile  credendum  eft,  inflammationem 
dolore  comitatam  opium  eodem  modo  minu¬ 
ere  pofle  quo  dolorem  venereum  apud  nos 
chordee  didum,  et  dolores  omnes,  diathefi 
corporis  phlogiftica  abfente,  levat.  Res  quae¬ 
dam,  in  Jacobi  Armstrong  diflertatione  prae- 
dida  inveniuntur ;  at  plura  in  opufculo 
Georgix  Power,  qui,  effedibus  feliciflimis 
inde  perceptis,  remedium  fummis  laudibus 
tollit. 

De  Ophthalmiae  acutae  vel  gravis  curatione 
praecipue  fupra  difputatum  eft.  Quum  mi¬ 
tiorem  magifque  chronicam  formam  induerit, 
cautela  fupra  memorata,  de  flimulis  lucis, 
fridionis  et  oculi  contentionis  fugiendis,  ob- 
fervanda»  Unguenta  etiamnum  fuperiora 
Itimulantia,  at  forfan  dilutiora,  adhibenda 
funt.  Lavatio  frigida,  modo  totius  oris,  modo 
oculi  folius  in  cyatho  vitreo,  utiliflima  eft. 

Affuflo 

AfFufio  frigida  toti  capiti  interdum  etiam  toti 
corpori  applicata,  admodum  prodeft.  His  re¬ 
bus,  vires  et  oculorum  et  partium  vicinarum 

i 

et  corporis  totius  mirum  in  modum  reficiun¬ 
tur,  et  morbus  cito  fugatur. 

Expectandum  fortaffe  ut  pauca  de  quibu£ 
dam  Ophthalmiae  effedibus  dicam.  Sed  quan¬ 
doquidem  de  iis  verba  aliorum  tantum  repe¬ 
tere  poflim,  diflertationem  ad  finem  perdu¬ 
cere  praeftat. 

